《庆游宝制》
宋代·吴同山

梅花玉立雪尤禁，岁岁吹香伴细斟。
日看篁车归戏彩，未夸荷橐已横金。
水云生阅市朝事，砥柱不移丘壑心。
德望益尊身暂退，他年乃听卫公箴。
时事枰棋着固难，奕秋袖手却旁观。
汉庭持论卑皋朔，洛社论年参潞韩。
富贵无心来则受，行藏有道处之安。
金笼放鸽徒夸诩，静处乾坤分外宽。